David Redfern

David Redfern (* 7. jún 1936, Ashbourne, Spojené kráľovstvo – † 23. október 2014, Uzès, Francúzsko) bol britský fotograf, ktorý sa špecializoval na fotografovanie hudobníkov.

Počas osemdesiatych rokov pôsobil ako oficiálny fotograf pri koncertných turné speváka Franka Sinatru. Počas svojej kariéry fotografoval mnoho ďalších hudobníkov, medzi ktorých patria napríklad Bob Dylan, Miles Davis a Jimi Hendrix. Roku 1999 vydal knihu nazvanú The Unclosed Eye. Roku 2008 predal svoje fotografie fotobanke Getty Images.

Zomrel na rakovinu v roku 2014 vo veku 78 rokov.

Referencie

Zdroj 

Britskí fotografi